വേങ്ങാട്‌ ഗ്രാമപഞ്ചായത്ത്

കണ്ണൂർ ജില്ലയിൽ തലശ്ശേരി താലൂക്കിലെ തലശ്ശേരി ബ്ലോക്കിൽ സ്ഥിതിചെയ്യുന്ന ഗ്രാമപഞ്ചായത്താണ് വേങ്ങാട്‌  ഗ്രാമപഞ്ചായത്ത്കേരള സർക്കാർ തദ്ദേശസ്വയം ഭരണ വകുപ്പ് -വേങ്ങാട്‌ ഗ്രാമപഞ്ചായത്ത്. പടുവിലായി, പാതിരിയാട് എന്നീ വില്ലേജുകളിലായി വ്യാപിച്ചുകിടക്കുന്ന ഈ ഗ്രാമപഞ്ചായത്ത്, ധർമ്മടം നിയമസഭാമണ്ഡലത്തിലാണ്‌ ഉൾപ്പെടുന്നത്.കേരള സർക്കാർ തദ്ദേശസ്വയം ഭരണ വകുപ്പ് -വേങ്ങാട്‌ ഗ്രാമപഞ്ചായത്തിന്റെ വിവരണം.

 ഗ്രാമ പഞ്ചായത്ത് വാർഡുകൾ 
സി.പി.ഐ(എം)-ലെ എ.പി അനിത ആണ്‌ ഗ്രാമപഞ്ചായത്ത് പ്രസിഡന്റ്. വേങ്ങാട്‌ ഗ്രാമപഞ്ചായത്തിൽ 21 വാർഡുകളാണുള്ളത്.കേരള സർക്കാർ തദ്ദേശസ്വയം ഭരണ വകുപ്പ് -വേങ്ങാട്‌ ഗ്രാമപഞ്ചായത്തിലെ വാർഡുകൾ
1.പട്ടത്താരി 
2.കല്ലായി 
3.വേങ്ങാട് അങ്ങാടി 
4.വേങ്ങാട് മെട്ട
5.വേങ്ങാട് തെരു
6.ഊർപ്പള്ളി
7.കൈതേരിപ്പൊയിൽ
8.വാളാങ്കിച്ചാൽ
9.പാതിരിയാട്
10.പാച്ചപ്പൊയിക
11.പറമ്പായി
12. കോളാലൂർ
13.മമ്പറം  
14.പൊയനാട്
15.കീഴത്തൂർ ബാലവാടി 
16.കീഴത്തൂർ വായനശാല
17.കുഴിയിൽ പീടിക
18.മൈലുള്ളി 
19.കുന്നിരിക്ക
20.പടുവിലായി
21.തട്ടാരി

 ഭൂമിശാസ്ത്രം 

 അതിരുകൾ 
വടക്ക്: കീഴല്ലൂർ,
പടിഞ്ഞാറ്: പെരളശ്ശേരി, അഞ്ചരക്കണ്ടി
തെക്ക്: കതിരൂർ, പിണറായി
കിഴക്ക്: മട്ടന്നൂർ നഗരസഭ, മാങ്ങാട്ടിടം, കോട്ടയം.

 ഭൂപ്രകൃതി 
ഈ പഞ്ചായത്ത് ഇടനാട്ടിൽ ഉൾപ്പെടുന്നു.

 ജലപ്രകൃതി 
പഞ്ചായത്തിന്റെ അതിരിലൂടെ ഒഴുകുന്ന അഞ്ചരക്കണ്ടി പുഴയും അതിലേക്ക് ഒഴുകുന്ന തോടുകളും കുളങ്ങളുമാണ്‌ ഈ പഞ്ചായത്തിലെ പ്രധാന ജലസ്രോതസ്സുകൾ.

 പ്രധാന വിദ്യാഭ്യാസ സ്ഥാപനങ്ങൾ 
മമ്പറം ഹയർസെക്കൻഡറി സ്കൂൾ
കോട്ടയം രാജാസ്‌ ഹൈസ്കൂൾ,പാതിരിയാട്‌ 
ഇ കെ നായനാർ മെമ്മോറിയൽ ഹയർസെക്കൻഡറി സ്കൂൾ,വേങ്ങാട്‌

 സ്ഥിതിവിവരക്കണക്കുകൾ 
 വിസ്തീർണ്ണം(ച.കി.മി) വാർഡുകൾ ആകെ ജനസംഖ്യ ആകെ പുരുഷന്മാർ ആകെ സ്ത്രീകൾ ജനസാന്ദ്രത സ്ത്രീ പുരുഷ അനുപാതം ആകെ സാക്ഷരത സാക്ഷരരായ പുരുഷന്മാർ സാക്ഷരരായ സ്ത്രീകൾ 280.09   21 32254 15773 16481 1148 1045 89.39 93.98 85.07

 ചരിത്രം 
1953-ൽ നിലവിൽ വന്ന പാതിരിയാട് , 1954-ൽ നിലവിൽ വന്ന പടുവിലായി എന്നീ വില്ലേജുകൾ ഉൾപ്പെടുത്തി 1961-ലാണ്‌ വേങ്ങാട്‌ ഗ്രാമപഞ്ചായത്ത് രൂപവത്കരിച്ചത്. അഞ്ചരക്കണ്ടി പുഴയുടെ ഓരം ചേർന്നു നിൽക്കുന്ന ഈ പ്രദേശം ഒരു കാലത്ത് വേങ്ങ മരങ്ങൾ തിങ്ങി നിറഞ്ഞ കാടായിരുന്നു. അങ്ങനെ വേങ്ങക്കാട് ആണ് വേങ്ങാട് ആയി മാറിയതെന്നാണ് പ്രബലമായവിശ്വാസം. ഗുണനിലവാരമുള്ള തേക്കും ഒന്നാന്തരം കുരുമുളകും ഇവിടെ ധാരാളം വിളഞ്ഞിരുന്നു. ലോഗന്റെ മലബാർ മാന്വലിലും വേങ്ങാടിനെ പറ്റിയുള്ള പരാമർശം കാണാം.
കേരള സർക്കാർ തദ്ദേശസ്വയം ഭരണ വകുപ്പ് -വേങ്ങാട്‌ ഗ്രാമപഞ്ചായത്തിന്റെ ചരിത്രം

പ്രദേശത്തെ പഴക്കം ചെന്ന രണ്ട് ആരാധനാലയങ്ങൾ ആണ് തെരുവിലെ മഹാവിഷ്ണു ക്ഷേത്രവും അങ്ങാടിയിലെ ജുമാഅത്തു പള്ളിയും. രണ്ട് ദേവാലയങ്ങൾക്കും ഈ നാടിന്റെ ചരിത്രവുമായി ബന്ധമുണ്ടെന്ന് പ്രാദേശിക ചരിത്രകാരനായ സി പി എഫ് വേങ്ങാട് അഭിപ്രായപ്പെടുന്നു.

 ഇതും കാണുക 
കേരളത്തിലെ ഗ്രാമപഞ്ചായത്തുകളുടെ പട്ടിക
എൻറെ ഗ്രാമം- വേങ്ങാട് 

 അവലംബങ്ങൾ 

5.വേങ്ങാടിന്റെ പുരാവൃത്തം-സി പി എഫ് വേങ്ങാട്,രജതജൂബിലി സ്മരണിക വേങ്ങാട് ഗവ. ഹയർ സെക്കന്ററിസ്കൂൾ 2006, പേജ് -83.

വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ